
Parlamentul  României

Camera  Deputaţilor
Comisia pentru sănătate  şi familie
                   Nr. 28/ 322/ 4 iulie 2008                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de lege pentru aprobarea Ordonanţei Guvernului nr.5/2008 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (Plx 300/2008), adoptat de Senat în şedinţa din 6 mai 2008 şi  trimis Comisiei pentru sănătate şi familie pentru examinare, în fond, cu adresa  nr.PLx 300 din 12 mai 2008, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 99/29.01.2008 şi avizul Comisiei juridice de disciplină şi imunităţi nr. Plx 300 din 17 iunie 2008.

În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

PREŞEDINTE,
ACAD.PROF.UNIV.DR.MIRCEA IFRIM          

Parlamentul  României

Camera  Deputaţilor
Comisia pentru sănătate  şi familie
                                                                                                 Nr. 28/ 322/ 4 iulie 2008                                      

R A P O R T    

asupra proiectului de lege pentru aprobarea Ordonanţei Guvernului nr.5/2008 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (Plx 300/2008)

1. Cu adresa nr.PLx 300 din 12 mai 2008, Comisia pentru sănătate şi familie a fost sesizată cu dezbaterea, în fond, cu proiectul de lege pentru aprobarea Ordonanţei Guvernului nr.5/2008 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (Plx 300/2008).
La întocmirea raportului, comisia a avut în vedere avizul Consiliului Legislativ nr. 99/29.01.2008 şi avizul Comisiei juridice de disciplină şi imunităţi nr. Plx 300 din 17 iunie 2008.
Proiectul de lege are ca obiect de reglementare aprobarea Ordonanţei Guvernului nr.5/2008 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun. Modificarea realizează compatibilizărea deplină a legislaţiei naţionale cu cea a Uniunii Europene în domeniul prevenirii şi combaterii efectelor consumului de tutun. Sunt aduse modificări modului de inscripţionare a pachetelor şi amabalajelor pachetelor de tutun şi, de asemenea, se stabilesc termenii şi condiţiile în care fumatul ete permis în spaţiile publice închise.  
Având în vedere cele prezentate mai sus, Comisia pentru sănătate şi familie propune  plenului Camerei Deputaţilor adoptarea proiectului de lege în forma adoptată de Senat.
2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.


3.  La lucrările Comisiei pentru sănătate şi familie  din datele de 1 şi 3  iulie 2008 au fost prezenţi toţi cei 15 membri ai comisiei. Raportul comisiei  a fost adoptat în unanimitate.
 4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
A M E N D A M E N T E        R E S P I N S E

	Nr.

crt.


	Text iniţial
	Amendamentul propus şi autorul acestuia

	Motivare
	Camera Decizională

	0
	2
	3
	
	4

	1.
	 (3) Fumatul este permis în baruri, discoteci, restaurante şi alte spaţii publice cu destinaţie similatră, numai în 

spaţii special amenajate pentru fumat cu respectarea următoarelor condiţii obligatorii:

a) să reprezinte cel mult 50% din suprafaţa spaţiului public închis destinat clienţilor;

b) să fie delimitate de restul spaţiului public închis, astfel încât să se asigure izolarea completă de acesta;

c) să nu fie spaţiu de tranzit sau de acces în spaţiul public închis;

d) să fie dotate cu sisteme de ventilaţie funcţionale care să asigure eliminarea fumului de tutun;

e) să fie dotate cu scrumiere şi cu extinctoare şi să fie amenajate în conformitate cu prevederile legale în vigoare privind prevenirea şi stingerea incendiilor;

f) să fie marcate la loc vizibil cu unul dintre următoarele indicatoare: “Loc pentru fumat”, “Spaţiu pentru fumat”, “Încăpere în care este permis fumatul.

(Text O.G. nr.5/2008)
	La articolul I punctul 2, alineatul (3) al articolului 3 se modifică şi va avea următorul cuprins:

(3) Fumatul este permis în baruri, discoteci, restaurante şi alte spaţii publice cu destinaţie similară, numai în spaţii special amenajate pentru fumat cu respectarea  prevederilor alin.(2) precum şi a următoarelor condiţii obligatorii:

a) să reprezinte cel mult 50% din suprafaţa spaţiului public închis destinat clienţilor;

b) să fie delimitate de restul spaţiului public închis, astfel încât să se asigure izolarea completă de acesta;

Comisia pentru industrii şi servicii
	Se respinge pentru a se asigura toate măsurile de protejare a sănătăţii persoanelor nefumătoare
	Camera Deputaţilor

	2.
	3. La articolul I punctul 20, articolul 81  se abrogă.

(Text adoptat de Senat)


	3. La articolul I punctul 20, articolul 81  se modifică şi va avea următorul cuprins:

“Art.81.- În cadrul Ministerului Sănătăţii Publice va funcţiona un compartiment care va avea ca atribuţii implementarea prevederilor Convenţiei-cadru WHO pentru controlul tutunului, ratificată prin Legea nr. 332/2005. ”
Comisia pentru industrii şi servicii
	Aceste atribuţii pot fi însuşite şi de către departamentul de resort din cadrul Ministerului Sănătăţii Publice
	Camera Deputaţilor

	3.
	21. La articolul I punctul 21, literele a) şi b) ale articolului  10  vor avea următorul cuprins:

a) nerespectarea prevederilor art.3 alin.(1) şi (11) se sancţionează cu amendă contravenţională de la 100 la 500 lei;

b) nerespectarea prevederilor art.3 alin.(2), (21), (3), (41), (5), (52), (6), (61) şi (71), şi ale art.4 alin. (2) se sancţionează cu amendă contravenţională de la 250 la 1000 lei;
(Text adoptat de Senat)
	Se elimină textul  adoptat de Senat

Comisia pentru industrii şi servicii 

	Soluţia propusă de Senat este mai echilibrată
	Camera Deputaţilor


PREŞEDINTE,

ACAD.PROF.UNIV.DR.MIRCEA IFRIM       

